Benjamin Franklin

Duine d’Aithreacha Bunaithe () na Stát Aontaithe ba ea Benjamin Franklin (17 Eanáir 1706 (6 Eanáir 1706 sa tseanstíl)Engber, Daniel (2006). What's Benjamin Franklin's Birthday? – 17 Aibreán 1790). Ileolaí agus duine tréitheach a bhí ann: clódóir, údar agus aorthóir, eolaí, polaiteoir, gníomhaire i saol an phobail, státaire iomráiteach, ceapadóir bisiúil, agus taidhleoir. Pearsa na hEagnaíochta par excellence ba ea é. 

Eolaíocht
Mar eolaí, bhí suim ag Franklin i stair na fisice as a chuid fionnachtana agus teoiricí maidir leis an leictreachas.  

Rinne Franklin turgnaimh le heitleog le linn stoirrn toirní, agus chruthaigh ionannas idir tintreach is leictreachas. Ar an 15 Meitheamh 1752, chruthaigh Benjamin Franklin go bhfuil aibhléis sa tintreach, trí thurgnamh a dhéanamh le heitleoig agus le heochair. Mar sin, cheap Franklin an tslat thintrí.

Cheap Franklin an lionsa défhócasach, sorn "Franklin", odaiméadar le haghaidh carráistí.

 Clíomeolaíocht 
Ceann de na luaththaighdeoirí aeráide ab ea Franklin. Mhapáil sé Sruth na Murascaille ar mhaithe le post a chur ó na Stáit Aontaithe go dtí an Eoraip.   
clé|mion|Benjamin Franklin agus an turgnamh "eochair Loxley"

 Am samhraidh 
Mhol Franklin an beart ar dtús, chun sochar níos mó a bhaint as na huaireanta de sholas an lae le linn míonna an tsamhraidh. Sa bhliain 1784, scríobh sé chuig nuachtán agus mhol sé athrú ar an am chun coinnle a shábháil mar nach mbeadh sé dorcha chomh luath sin sa samhradh. 

 Ceol 
Sheinn Benjamin roinnt mhaith uirlisí ceoil – ina measc, an veidhlín, an chruit agus an giotár. D’airg sé an t-armónach gloine - uirlis déanta de ghloine.  Ba é an t-armonica gloine an t-aireagán ab ansa le Franklin.  
clé|mion|1786ː  Scríobh Franklin, "Sundry Maritime Observations". Transactions of the American Philosophical Society 2: 294-329.

 Saol an phobail 
Chuidigh Franklin le bunú Ollscoil Pennsylvania i 1751 

D’eagraigh Franklin an chéad leabharlann iasachta phoiblí i Meiriceá.  Chuir Franklin an chéad leabharlann phoiblí insna coilíneachtaí Meiriceánacha ar bun i bhPhiladelphia sa bhliain 1731. 

D’eagraigh Franklin an chéad bhriogáid dóiteáin i bPennsylvania. Bhí sé ar na daoine ba thúisce a mhol aontacht na 13 coilíneacht, agus mar scríbhneoir agus ghníomhaí, thaobhaigh sé le coincheap náisiúin Meiriceánaigh. 

 Polaitíocht 
Bhí Franklin an-ghníomhach le fada sa pholaitíocht roimh réábhlóid Mheiriceá, lena linn is ina diaidh. Dhréacht is shínigh sé fógra neamhspleáchais na Stát Aontaithe i 1776. 

Mar thaidhleoir le linn na Réabhlóide Meiriceánaí, dhaingnigh Franklin an chomhghuaillíocht leis an bhFrainc, rud a chuidigh go mór le neamhspleáchas na Stát Aontaithe a bhaint amach. Níos déanaí, bhí sé ina ambasadóir i bPáras 1778-85, ball de Chomhdháil Bunreachta na Cónaidhme i 1787

Taistealaí
Chuaigh Benjamin Franklin ar cuairt chun na hÉireann i Meán Fómhair agus i nDeireadh Fómhair 1771. Shroich sé Baile Átha Cliath ar an 5 Meán Fómhair 1771. Chuir an bochtanas in Éirinn iontas air"Benjamin Franklin in Scotland and Ireland",  by J. Bennett Nolan (UoP 1938) 1512805033 agus (1956) ar Amazon .  D’fhreastail sé ar Theach na dTeachtaí in Éirinn agus bhí d’onóir aige, nach bhfuair ach Teachtaí Parlaiminte Sasanacha go hiondúil agus iad ar cuairt, cuireadh a fháil dul isteach chuig beár an tSeomra.mion|Benjamin Franklin in Scotland and Ireland, J. Bennet Noland, UoP (1938), 1512805033

 Cáil inniu 

 Tugann Contae Franklin, Pennsylvania, Contae Franklin, Alabama, agus Contae Franklin, Arkansas onóir do Benjamin Franklin.
 Bhain Marie Tussaud cáil amach ar dtús mar gheall ar dhealbha céarach a chruthaigh sí de Benjamin Franklin.

 Tagairtí 

Catagóir:Daoine a rugadh i 1706
Catagóir:Básanna i 1790
Catagóir:Ceapadóirí Meiriceánacha
Catagóir:Ceoltóirí Meiriceánacha
Catagóir:Clódóirí
Catagóir:Daoine as Bostún
Catagóir:Eolaithe Meiriceánacha
Catagóir:Fealsúna Meiriceánacha
Catagóir:Fir
Catagóir:Gníomhaithe cearta daonna Meiriceánacha Afracacha
Catagóir:Imreoirí fichille
Catagóir:Iriseoirí Meiriceánacha
Catagóir:Oifigigh rialtais
Catagóir:Polaiteoirí na Stát Aontaithe
Catagóir:Réabhlóidithe
Catagóir:Scoláirí
Catagóir:Scríbhneoirí Meiriceánacha
Catagóir:Taidhleoirí Meiriceánacha